**„KOMAR-Tvornica gipsa“ z.d.d. DONJI VAKUF**

**-NADZORNI ODBOR-**

Na osnovu člana 230. i člana 233. Zakona o privrednim društvima („Službene novine Federacije BiH“ broj 81/15, 75/21), člana 86. Statuta Društva i Odluke o ponovnom sazivanju Skupštine Društva broj: 02-74/24 od dana 03.05.2024. godine, Nadzorni odbor „KOMAR-Tvornica gipsa“ z.d.d. DONJI VAKUF objavljuje:

**O B A V J E Š T E NJ E**

**o sazivanju XXXII redovne Skupštine dioničara „KOMAR-Tvornica gipsa“ z.d.d. DONJI VAKUF koja je odgođena dana 30.04.2024. godine zbog nedostatka kvoruma**

I Saziva se XXXII redovna Skupština dioničara „KOMAR-Tvornica gipsa“ z.d.d. DONJI VAKUF, koja je odgođena 30.04.2024. godine, zbog nedostatka kvoruma, a koja će se održati 16.05.2024. godine (četvrtak), sa početkom u 14 sati, u prostorijama male sale Doma kulture, u Donjem Vakufu, na adresi 770. Slavne brdske brigade bb.

Za Skupštinu je utvrđen slijedeći dnevni red:

1. Izbor radnih tijela skupštine:

-izbor predsjednika Skupštine

-izbor dva ovjerivača zapisnika,

1. Donošenje Odluke o usvajanju godišnjeg izvještaja Društva za 2022. godinu (bilans stanja, bilans uspjeha, izvještaj o radu Nadzornog odbora, izvještaj odbora za reviziju i izvještaj vanjskog revizora).
2. Prijedlog odluke Skupštini Društva za usvajanje Statuta Društva usklađenog u skladu sa Zakonom o privrednim društvima FBiH („Sl.novine FBiH“, br. 81/15 i 75/21).

Obavještenje o XXXII redovnoj Skupštini Društva zakazanoj za 30.04.2024. godine je objavljeno u dnevnom listu „Oslobođenje“ dana 02.04.2024. godine.

II Predsjednik, Odbor za glasanje, zapisničari, ovjerivači zapisnika Skupštine:

1. Skupštinom, do izbora predsjednika Skupštine, predsjedavaće prisutni dioničar ili punomoćnik sa najvećim brojem dionica sa pravom glasa. Skupština većinom glasova između prisutnih dioničara i punomočnika dioničara bira predsjednika skupštine i dva ovjerivača zapisnika.
2. Utvrđivanje kvoruma i rezultata glasanja prisutnih dioničara vršit će Odbor za glasanje u sastavu: Ibrahim Hadžiabdić, predsjednik, Amra Opardija, član i Husein Kovač, član.
3. Zapisnik Skupštine dioničara vodit će Suad Nezić, sekretar Društva.

III Ovlašteni dioničari, način davanja punomoći, glasanje na Skupštini

1. Pravo odlučivanja na Skupštini imaju dioničari koji se nalaze na listi dioničara kod Registra vrijednosnih papira u Federaciji BiH 30 dana prije održavanja Skupštine ili posljednjeg radnog dana koji prethodi tom roku, ako on pada u neradni dan.

2. Pravo učešća u radu i odlučivanju Skupštine dioničar može ostvariti lično ili putem punomoćnika, koji je dužan postupati u skladu sa uputama dioničara, a ako upute nije dobio u skladu sa razumnom prosudbom najboljeg dioničara-vlastodavca.

Punomoć za učešće u radu i odlučivanju Skupštine dioničkog društva daje se u obliku pisane izjave, potpisane od strane dioničara – vlastodavca i punomoćnika, i dostavlja se dioničkom društvu lično, poštanskom pošiljkom, faksom ili putem e-maila, najkasnije tri dana prije dana određenog za održavanje Skupštine.

3. Glasanje na Skupštini vrši se putem glasačkih listića zaokruživanjem odgovora »za« ili »protiv« prijedloga odluke.

4. Rezultate glasanja utvrđuje Odbor za glasanje.

IV Prijedlozi dioničara

Dioničar ili grupa dioničara s najmanje 5% ukupnog broja dionica s pravom glasa ima pravo pismeno predložiti izmjenu dnevnog reda i prijedloga odluke Skupštine, najkasnije osam dana nakon objavljivanja obavještenja o sazivanju Skupštine.

V Registracija za učešće na Skupštini

Svaki zainteresovani dioničar odnosno punomoćnik koji želi učestvovati u radu i odlučivanju Skupštine dužan je podnijeti prijavu za učešće u radu i odlučivanju Skupštine, najkasnije tri dana prije dana određenog za održavanje Skupštine lično, poštanskom pošiljkom, faksom ili putem e-maila.

VI Uvid u isprave i materijale

Svi materijali predviđeni dnevnim redom za održavanje Skupštine biti će dostupni na uvid svakom zainteresovanom dioničaru odnosno punomoćniku koji je podnio urednu prijavu za učešće u radu i odlučivanju Skupštine, svakog radnog dana od 8 do 14 sati u prostorijama Društva, zaključno sa datumom koji prethodi danu predviđenom za održavanje Skupštine.

Donji Vakuf, 03.05.2024. godine

Predsjednik Nadzornog odbora

Dževad Kapetan